als_Latn dik_Latn sag_Latn
Ambasadorja e BE-së e akredituar në Tiranë, kroatja Romana Vlahutin duket se është ambientuar mjaft rehat në Tiranë dhe për këtë arsye nuk kërkon të largohet. Mësohet se ajo ka kërkuar në Bruksel që ti shtyhet mandati edhe për 1 vit tjetër.
Është Exit.al që shkruan se ambasadorja Vlahutin ka kërkuar të zgjasë qëndrimin e saj në Shqipëri edhe me një vit. Mandati i Ambasadores Vlahutin duhet të mbarojë në vitin 2018.
Ambasadorja Vlahutin në vitin 2014 u emërua Kryetare e Delegacionit të BE-së në Tiranë, pas përfundimit të mandati katër vjeçar të Ettore Sequi.
Në të kaluarën, vetëm pak ambasadorë të BE-së kanë kërkuar dhe kanë marrë shtyrje të mandatit të tyre. Ky numër është ulur shumë në vitet e fundit. Arsyeja zyrtare e kërkesës së Ambasadores Vlahutin për shtyrje të mandatit nuk dihet ende, por mund të lidhet me përpjekjen e saj të vazhdueshme për të kërkuar të punësohet në të ardhmen brenda BE-së ose burokracisë ndërkombëtare.
Ambasadorja Vlahutin është një nga dy ambasadorët e emëruar politikisht nga Kroacia; i dyti është ambasadori i BE-së në Taxhikistan. Përpara se të bëhej ambasadore e BE-së në Shqipëri, ajo mbante postin e Këshilltares së Punëve të Jashtme të Presidentit të Kroacisë.
Në vitin 2015, komisioni parlametar në Kroaci për konfliktet e interesit zhvilloi një hetim për Zonjën Vlahutin, pasi kishte dyshime për fshehje të pasurisë dhe falsifikim të deklaratave të pagave e pasurive të paluajtëshme. Pavarësisht vërtetimit të këtyre akuza, komisioni vendosi të mos ndërmarrë masa ndaj zonjës Vlahutin meqë ajo nuk paguhej më nga Kroacia, por nga Bashkimi Evropian.
Figura e ambasadores Vlahutin në Shqipëri u dëmtua pas bërjes publike të blerjes së një vile 1,6 milionë euro në një komples luksoz të ndërtuar nga një prej oligarkëve shqiptarë. Kohët e fundit ka pasur raportime të pakonfirmuara se OLAF, agjencia kundër-mashtrimeve financiare e BE-së ka filluar një hetim mbi rolin e ambasadores dhe gjithë delegacionit të BE-së në Shqipëri në blerjen e vilës.
als_Latn als_Latn als_Latn als_Latn als_Latn als_Latn als_Latn